Rudnia (Marcinkonys)

Rudnia (arba Rudnelė) – kaimas Varėnos rajono savivaldybėje, 6 km į vakarus nuo Marcinkonių. Įsikūręs prie Skroblaus upelio, Dainavos girios apsuptyje. Kaimas pasiekiamas miško keliukais iš Marcinkonių, Darželių. Kaimas labai atokus, įsikūręs per 3 km atstumą nuo artimiausių gyvenviečių. Aplink kaimą įsteigtas Skroblaus rezervatas.

Kaimas įsikūręs giliame Skroblaus upelio slėnyje. Aplink trykšta daug šaltinių (Kubilnyčios, Maždžieriaus, Aukštųjų), gausu ypatingų, saugomų reljefo formų (Rudnios cirkas, Rudnios pietinis kalvaragis, Rudnios šiaurinis kalvaragis). Kaime auga daug senų vešlių liepų.

Rudnioje yra čia gyvenusios grafikės Gražinos Didelytės sodyba su dirbinių galerija „Andeine“.

 Etimologija 
Pavadinimas kilęs iš žodžio rudnià ←  („balų rūdos gavybos vieta; geležies lydimo įmonė“).

 Istorija 

1915 m. kaime buvo 11 sodybų.

Tarpukariu Rudnia buvo valdoma lenkų (priklausė Gardino apskrities Marcinkonių valsčiui). Nuo 1928 m. veikė „Ryto“ draugijos mokykla. Prieš antrąjį pasaulinį karą buvo likusios 5 sodybos. Pokariu kaimo apylinkėse veikė partizanų būrys, vadovaujamas Juozo Vitkaus-Kazimieraičio.

2005 m. atidaryta G. Didelytės galerija „Andeinė“.Kapiniškiai. Rudnia. Dubininkas. Marcinkonys: Dzūkijos nacionalinis parkas, 2005. p. 171.

 Gyventojai 

 Žymūs žmonės 
 1995–2006 m. Rudnelėje gyveno grafikė Gražina Didelytė.Dailininkė Gražina DIDELYTĖ 
 Kaime vasaroja rašytojas Kazys Saja ir jo žmona, vertėja Zita Mažeikaitė.Kazys Saja: „Esu klumpėtas karalaitis Kazimieras“, Valstiečių laikraštis, 2017 m.

 Galerija 

 Šaltiniai 

Kategorija:Varėnos rajono savivaldybės gyvenvietės